23/06/2022 | Administración LocalMunicipal
Cerceda
Secretaría
Axudas a través de incentivos a contratación temporal por conta allea do alumnado do Obradoiro de Emprego Cerceda- Tordoia- Trazo III

En Xunta de Goberno Local celebrada o 15/6/2022, aprobaronse as seguintes bases reguladoras das axudas a través de incentivos a contratación temporal por conta allea do alumnado do Obradoiro de Emprego Cerceda- Tordoia- Trazo III, os efectos de xeral coñecemento e inicio de prazo de solicitude: 1. Os incentivos á contratación temporal por conta allea teñen a finalidade de facilitar a empregabilidade e ocupabilidade das persoas participantes nos talleres duais de emprego, financiados a través da convocatoria 2021 de axudas e subvencións a talleres duais de emprego, pola Dirección Xeral de Fromación e Colocación, pertencente á Consellería de Emprego e Igualdade, neste caso será para o alumnado do Obradoiro de Emprego Cerceda- Tordoia- Trazo III, que rematen o Obradoiro co resultado de apto/a.2. A contratación temporal terá unha duración mínima de 3 meses.3. A xornada da contratación temporal será de tempo completo.4. A contatración laboral deberá comezar nos quince días seguintes á finalización do obradoiro dual de emprego Cerceda- Tordoia- Trazo III, que remata o 28/07/2022.1. Poderán ser entidades beneficiarias cos incentivos a contratación as persoas empregadoras e as empresas, calquera que sexa a forma xurídica que adopten, incluídas as persoas autónomas, as sociedades civís e as comunidades de bens, aínda que carezan de personalidade xurídica, cuxa actividade estea directamente relacionada coa formación impartida nos talleres duais de emprego, é decir, que a actividade estea relacionada coas especialidades de “Montaxe e reparación de sistema microinformáticos” (IFCT0309) ou con “Actividades auxiliares en mellora e conservación de montes” (AGAR0309), e que contraten traballadoras ou traballadores por conta allea para prestar servizos en centros de traballo radicados no ámbito territorial dos talleres duais de emprego. No caso de sociedades civís, comunidades de bens e unións temporais de empresas deberá facerse constar expresamente, tanto na solicitude coma na resolución de concesión, os compromisos de execución asumidos por cada membro da agrupación, así como o importe de subvención que se vai aplicar para cada un deles, que terán igualmente a consideración de beneficiario. En calquera caso, deberán nomear unha persoa representante ou apoderada única da agrupación, con poder suficiente para cumprir as obrigas qque, como beneficiaria, lle correspondan á agrupación. No suposto de unións temporais de empresas, cada empresa que forme unha parte desta unión deberá reunir os requisitos esixidos para acceder as axudas.2. Non poderán ser entidades beneficiarias destas axudas as administracións públicas, as sociedades públicas, nin as entidades vinculadas ou dependentes de calquera delas.3. Non poderán obter a condición de entidade beneficiaria das subvencións establecidas neste programa as persoas ou entidades na que concorra alguna das circunstancias previstas no artigo 10 da Lei 9/2007, do 13 de xuño, de subvencións de Galicia: a) Ser condenadas mediante sentenza firme á pena de perda da posibilidade de obter subvencións ou axudas públicas. b) Solicitar a declaración de concurso, ser declaradas insolventes en calquera procedemento, atoparse declaradas en concurso salvo que en este adquirise eficacia un convenio estar suxeitas a intervención xudicial ou ser inhabilitadas conforme á Lei concursal me que conclúa o período de inhabilitación fixado na sentenza de cualificación do concurso. c) Dar lugar, por causa da que fosen declaradas culpables, á resolución firme de calquera contrato subscrito coa Administración. d) Estar incursa a persoa física, os administradores das sociedades mercantís ou aqueles que exerzan a representación legal doutras persoas xurídicas nalgún dos supostos de incompatibilidades que estableza a normativa vixente. e) Non estar ao corrente no cumprimento das obrigas tributarias ou fronte á Seguridade Social ou ter pendente de pago algunha débeda coa Administración Autonómica nos termos regulamentariamente establecidos. f) Ter a residencia fiscal nun país ou territorio cualificado regulamentariamente como paraíso fiscal. g) Non estar ao corrente no pago de pago de obrigas por reintegro de subvencións nos termos regulamentariamente establecidos. h) Ser sancionada, mediante resolución firme, coa perda da posibilidade de obter subvencións de Galicia, ou a Lei xeral tributaria. i) Non poderán acceder á condición de entidade beneficiaria as agrupacións de persoas físicas ou xurídicas, públicas ou privadas sen personalidade, cando concorra algunha das prohibicións anteriores en calquera dos seus membros. j) En ningún caso poderán obter a condición de entidade beneficiaria as asociación incursas nas causas de prohibición previstas nos apartados 5 e 6 do artigo 4 da Lei orgánica 1/2002, do 22 de marzo, reguladora do dereito de asociación, nin as asociación respecto das que se suspendeu o procedemento administrativo de inscripción por atoparse indicios racionais de ilicitude penal, en aplicación do disposto no artigo 30.4 da Lei orgánica 1/2002, mentres non recaía resolución xudicial firme en cuxa virtude poida practicarse a inscripción no correspondente rexistro.4. Non poderán obter a condición de entidade beneficiaria as entidades solicitantes que estean excluídas do acceso aos beneficios derivados da aplicación dos programas de emprego, conforme ao establecido no artigo 46 e 46 bis do texto refundido da Lei de infraccións e sancións na orde social, aprobado polo Real decreto lexislativo 5/2000, do 4 de agosto.5. A xustificación por parte das persoas ou entidades solicitantes de non estar incursas nas prohibición contidadas nos números 3 de 4 anteriores para obter a condición de beneficiario realizarase mediante declaración responsable. As subvencións obxecto desta convocatoria financiaranse cun crédito total de 4.500 €, con cargo á aplicación orzamentaria 241.48000 (proxecto: 2021/3/XUNTA/9/9) (RC220220007396) do Orzamento do Concello de Cerceda.1. O número máximo de contratos que se van subvencionar é de 3 contratos.2. Os contratos temporais incentivaranse cunha subvención de 1.500 euros por cada traballador/a, correspondente ao contrato mínimo de 3 meses a xornada completa.3. Os beneficios establecidos á contratación neste programa non poderán, en concorrencia con outras axudas públicas para a mesma finalidade, superar o 100% do custo salarial das mesnsualidades obxecto da subvención. Exclúense dos beneficios regulados neste programa.1. As relacións laboráis de carácter especial previstas no artigo 2.1 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores ou noutras disposicións legais, así como as contratación de traballadores ou traballadoras para prestar servizos noutras empresas mediante contratos de posta a disposición.2. Os contratos realizados co/a cónxuxe, as persoas ascendentes, as persoas descendentes e demais partente 3. As contratación realizadas con persoas traballadoras que nos 24 meses anteriores á data de contratación prestasen servizos nas mesma empresa, segundo o establecido no artigo 2 do Regulamento (UE) 1407/2013 da Comisión, do 18 de decembro de 2013, mediante un contrato de carácter indefinido ou nos últimos 3 meses mediante un contrato de carácter temporal ou mediante un contrato formativo, de substitución ou de substitución por anticipación da idade de xubilación. O dispositivo neste parágrafo será tamén de aplicación no suposto de vinculación laboral anterior do traballador ou da traballadora con empresas ás cales a persoa solicitante dos beneficios sucedese en virtude do establecido no artigo 44 do Real decreto lexislativo 2/2015, do 23 de outubro.1. As solicitudes das axudas polas contratacións subvencionables deberán presentarse no rexistro xeral do Concello de Cerceda na forma que determina o artigo 16.4 da lei 39/2015, do 1 de outubro, do Procedemento administrativo común das administracións públicas, no prazo de dez días hábiles, a contar dende o día seguinte á publicación do extracto da convocatoria no Boletín Oficial da Provincia da Coruña. Entenderase como último día de prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non hai día equivalente ao inicial do cómputo entenderase que o prazo finaliza o último día do mes.2. As solicitudes deberán presentarse no modelo normalizado que figura como anexo I, xunto coa seguinte documentación, orixinal ou copia compulsada ou cotexada: a) Copia do DNI, NIE ou NIF da empresa, e poder suficiente para actuar en nome da entidade. b) Declaración do persoal de todos os centros de traballo da empresa en Galicia no mes anterior ao mes de publicación da presente convocatoria (incluída no anexo I). c) Declaración responsable de que posúe a capacidade administrativa, financieira e operativa para cumplir as condición da axuda (incluída no anexo I). d) Certificación de estar ao corrente coas obrigas tributarias coa Seguridade Social e coa Administración Púlbica da Comunidade Autónoma, no caso de opoñerse a consulta.1. De non achegarse con anterioridade, o pagamento das subvencións quedará condicionado á presentación da documentación xustificativa para o pago no prazo, nos termos e no modo establecido na resolución da concesión. Excepcionalmente, e por causas debidamente xustificadas, o órgano concedente poderá outorgar unha ampliación do prazo establecido para a presentación da xustificación que non exceda da metade deste. O acordó de ampliación deberá ser notificado ás persoas ou entidades beneficiarias. A documentación que se debe presentar á a seguinte: a) Declaración complementaria da presentada coa solicitude, do conxunto das axudas solicitadas, tanto as aprobadas ou concedidas coma as pendentes de resolución, para a mesma finalidade das distintas administracións públicas competentes ou outros entes públicos ou, no seu caso, unha declaración de que non solicitou nin percibiu outras axudas ou subvencións, segundo o modelo do anexo. b) Copia dos contratos de traballo obxecto de subvención e alta e Baixa na seguridade social (si o traballador segue prestando servizos na empresa pasados os tres meses, certificado da empresa nese sentido). c) Declaración da empresa beneficiaria do incremento do emprego neto da empresa respecto ao mes anterior ao mes de realización da contratación pola que se solicita subvención. d) Certificados da empresa beneficiaria de estar ao corrente na cumprimento das súas obligación tributarias e fronte á Seguridade Social e coa Administración pública da Comunidade Autónoma.2. Non poderá realizarse o pago da subvención en tanto a entidade beneficiaria non estea ao corrente na cumprimento das súas obrigacións tributarias e fronte á Seguridade Social ou teña pendente de pago algunha outra débeda coa Administración Pública da Comunidade Autónoma ou sexa debedora en virtude de resolución firme declarativa de orixe de reintegro.1. Incorporar á persoa nun posto de traballo directamente relacionado coa formación recibida no taller dual de emprego (“Montaxe e reparación de sistemas microinformáticos (IFCT0309) ou Actividades auxuliares en conservación e mellora de montes AGAR0309)”. 2. Manter no seu persoal á persoa contratada polo período de duración do contrato obxecto de subvención, que como mínimo será de 3 meses. No caso de extinción do contrato de traballo tempora polas causas previstas na normativa laboral vixente con anterioridade á finalización do período esixible, a empresa deberá comunicar esta circunstancia á entidade promotora dos talleres duais de emprego no prazo de sete días desde que se produza, para promover a súa substitución nas mesmas condición, ofertando a cobertura do posto de traballo vacante e outras persoas participantes no taller, que no fosen contratatadas previamente.3. Como consecuencia da contratación temporal pola que se solicita a subvención, ten que incrementarse o emprego neto da entidade solicitante no ámbito territorial de Galicia respecto ao mes anterior ao mes de realización da contratación pola que se solicita a subvención. Para o cálculo do incremento do persoal no se computarán as persoas traballadoras cun contrato de traballo que se extinga por causas obxectivas ou por despedimento disciplinario que non sexan declarados improcedentes, ou cuxas baixas se produciron por dimisión da persoa traballadora ou por morte, xubilación, incapacidade permanente total ou absoluta ou grande invalidez legalmente recoñecidas, ou por finalización do contrato.4. As contratación polas que se solicita subvención deberán formalizarse e comunicarse á oficina pública de emprego na forma regulamentariamente establecida.5. Unha vez finalizado o período de cumprimento desta obriga, corresponderalle á entidade promotora do taller dual de emprego levar a cabo a función de control das subvencións concedidas, así como a avaliación e seguimento deste programa. A competencia para resolver as solicitudes de axudas corresponderá ás persoas titulares da entidade promotora do taller dual de emprego. O procedemento de concesión das solicitudes presentadas ao amparo desta convocatoria non ten a consideración de competencia competitiva, dado que, de acordo coa finalidade e o obxecto do programa, non resulta necesario realizar comparación e prelación das solicitudes presentadas nun único procedemento, se non que a concesión da axuda realízase pola comprobación da concorrencia nas empresas e nos empregadores dos requisitos establecidos, ata o esgotamento do crédito orzamentario. No caso de que se presenten solicitudes incompletas, entrarán na concorrencia competitiva cando estean completas, e non no momento da solicitude. Estes incentivos á contratación temporal por conta allea quedan sometidos ao réxime de axuda de míninis, nos termos etablecidos no Regulamento (UE) nº 1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de Funcionamento da Unión Europea ás axudas de mínimis (DOUE L352, do 24 de decembro de 2013). Esta circunstancia farase constar expresamente na resolución de concesión.1. As resolución de concesión ou denegación serán sempre motivadas. O órgano resolutorio é a Xunta de Goberno Local do Concello de Cerceda.2. O prazo para resolver e notificar é de dous meses, que se computarán dende a data de entrada da solicitude no rexistro do órgano competente para a súa tramitación.3. Trancorrido devandito prazo sen que se dite resolución expresa, entenderase desestimada a solicitude, de acordó co establecido no artigo 23.5 da Lei de subvencións de Galicia.4. As resolución que se diten neste procedemento esgotan a vía administrativa e contra elas cabe interponer recurso contencioso- administrativo, no prazo de dous meses, ante o órgano competente da xurisdición contencioso- administrativa. Poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade coa Lei 39/2015, do 1 de outubro, do procedemento administrativo común das administracións públicas.1. As axudas previstas neste programa para as contratación por conta allea son incompatibles con outras que, polos mesmos conceptos, poidan outorgar as administracións públicas como medida de fomento de emprego. Con todo, serán compatibles, no seu caso, coas bonificacións ou reducións de cotizacións á Seguridade Social.2. Os incentivos establecidos neste programa serán compatibles con calquera outra axuda para distinta finalidade da Unión Europea, doutras administracións públicas ou entes públicos ou privados pero, sen que en ningún caso, illadamente ou en concorrencia con outras poidan superar os límites establecidos pola Unión Euopea e os que establece o artigo17.3 da Lei 9/2007, do 13 de xuño, de subvencións de Galicia.1. Procederá a perda do dereito ao cobro da subvención, así como o reintegro total ou parcial das cantidades percibidas e a existencia dos xuros de mora correspondentes desde o momento do pago da subvención ata a data en que se acorde a orixe do reintegro, nos casos previstos no artigo 33 da Lei 9/2007, do 13 de xuño, de subvencións de Galicia.2. As obrigas de reintegro establecidas nesta orde, entenderanse sen prexuízo do establecido no Real decreto lexislativo 5/2000, do 4 de agosto, que aproba o texto refundido da Lei sobre infraccións e sancións na orde social.3. Entenderase que se produce un incumprimento parcial e, por tanto, procederá o reintegro parcial dos incentivos cando a persoa traballadora subvencionada cese na súa relación laboral antes de que transcorra o período mínimo de subvención e a empresa non proceda as substituílo.1. De acordo co establecido mp artogp 64 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, as entidades beneficiarias poderán realizar, sen o requirimento previo da Administración, a devolución total ou parcial da subvención concedida, mediante o seu ingreso na conta da entidade promotora do taller dual de emprego, en concepto de devolución voluntaria de subvención.2. En todo caso, a entidade beneficiaria deberá presentar ante o órgano concedente copia xustificativa da devolución voluntaria realizada, en que conste a data do ingreso, o seu importe, o número do expediente e denominación da subvención concedida.1. Para a tramitación deste procedemento consultaranse automáticamente os datos incluídos nos seguintes documentos elaborados polas administracións públicas: - DNI/NIE da persoa que, en nome e representación da entidade, solicita a concesión da subvención. - NIF da entidade solicitante. - Certificado de estar ao corrente coa Axencia Tributaria. - Certificado de estar ao corrente coa Seguridade Social. - Certificado de estar ao corrente coa Administración Pública da Comunidade Autónoma.2. No caso de que as persoas interesada se opoñan a esta consulta deberán indicalo no cadro correspondente, habilitado nos anexos de solicitude e xustificación, e achegar os ditos documentos.3. Excepcionalmente, no caso de que algunha circunstancia imposibilite a obtención dos citados datos, poderase solicitar ás persoas interesadas a presentación dos documentos correspondentes. As axudas a empresas que se poidan conceder ao abeiro da presente convocatoria, sométense ao réxime de minimis, nos termos establecidos no Regulamento (UE) núm.1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea á axudas de mínimis (DOUE L352, do 24 de decembro de 2013). Ao remate do Obradoiro de Emprego Cerceda- Tordoia- Trazo III, a dirección do Obradoiro emitirá un informe no que se relacione ao alumnado traballador coa puntuación obtida durante a súa participación no mesmo, para desta maneira seguir esta orde de prelación á hora de asignar os traballadores ás empresas. No caso de empate nas puntuacións e sexa necesario desempatar para asignar un traballador a unha empresa realizarase un sorteo público. Cerceda, 20 de xuño de 2022. O Alcalde-Presidente, Juan Manuel Rodríguez García.